Lukuaika noin 2 min

” Alcatel-Lucent tekee nyt heikkoa tulosta, eikä Nokiankaan voittojen kertymässä kehumista ole. Jos fuusio toteutuu, alkaa kolmen vuoden vääntö, jonka aikana ei osingonmaksu liene agendalla ihan päällimmäisiä asioita”, Sinkko sanoo Kauppalehdelle.”Jos fuusio onnistuu, Nokian kurssi noussee ripeästi, vaikkei osinkoa enempää maksetakaan. Suuri yhtiö kiinnostaa suuria sijoittajia koko maailmassa. Voittoa pitää kumminkin pystyä tekemään.”Sinkon ensimmäinen reaktio verkkoyhtiöiden fuusioon oli vahva. Vau! Pörssiin tulee säpinää.”Taloustoimittajien ja analyytikkojen leipä on turvattu vuosiksi eteenpäin. Ajatella, Nokiasta tulee taas alallaan maailman suurin! Riittääkö tieto, taito ja ymmärrys johtoaseman säilyttämiseen, jää nähtäväksi. Viime kerralla ei riittänyt.”Erkki Sinkon osakesalkussa on reilun 200 000 euron arvosta Nokiaa, perjantain 17.4. kurssilla laskettuna. Yhteensä 28 000 osakkeesta vanhimmat ovat jo 1980-luvulta. Sinkko arvelee, että kevään osinkojen sijoittaminen Nokian osakkeisiin on mahdollista.”Hinta ja fuusion eteneminen ratkaisevat. Nokiaa on jännittävä omistaa ja tarkkailla. Seuraavat Nokia-kahvit juomme perhepiirissä ja ehkä laajemminkin, jahka kymmenen euron raja poksahtaa.